钦定古今图书集成/历象汇编/岁功典/第094卷 > 《云南志书》 > 祖腊
## 钦定古今图书集成/历象汇编/岁功典/第094卷 > 《云南志书》 > 祖腊

《后汉·陈宠传》云：“曾祖父咸，成、哀间以律令为尚书，莽
篡位，谢病不仕。时三子参、丰、钦，亦令解官。父子相与
归，闭门不出，犹用汉家祖腊。人问其故，咸曰：‘我先人
岂知王氏腊乎’？”注云：“应劭《风俗通》曰：‘昔共工之子好

以报功也。汉火行，火衰于戌，故腊用戌日也。又按《礼
记外传》云：“汉则腊而不蜡。受命之王，皆以王日为祖，
衰日为腊。”又云：周水德，汉火德，各以其五行之王日
为祖，其休废日为腊也。火王午，木王卯，水王子，金王
酉，而腊各用其衰日。如魏土行，土衰于辰，故魏腊用
辰。晋金行，金衰于丑，故晋腊用丑。五运相承，莫不皆
然。秦静曰：“古礼，出行有祖祭，岁终有蜡，腊无正月，必
祖之祀。”

《谢赐香药面脂表　　　　　》唐·张九龄

臣某言：“某至”，宣敕旨，赐臣裛衣香面脂及小通中散
等药。捧日月之光，寒移雪海；沐云雨之泽，春入花门。
雕奁忽开，珠囊暂解，兰薰异气，玉润凝脂。药自天来，
不假淮王之术；香宜风度，如傅荀令之衣。臣才谢中
人，位参上将，疆场效浅，山岳恩深，唯因受遇之多，转
觉轻身之速。臣无任《云云》。